Коьрта шахьар шена кхечу меттехь къастор дехна Палестинига - Къудсанна уллера, цунах пенашца дIакъастийна лаьтта Абу-Дис юьрт. Цул сов, ца лаьа Израилна ша Палестинехь сихха ехкинчу ярташка-анклавашка бухара бевдда дIабахана палестинахой-мухIажирш юхабрзийта а. Журналисташа бахарехь, бен Салмана дукха ахча луш хилла Iаббасна и агIо тIелоцург, амма важа реза ца хилла. Нагахь санна шина беттачохь Палестинан куьйгалхо берта ца вагIахь, иза хийца чIагIойина бен Салмана, дуьйцу прессехь. Бакъду, шиннах цхьаммо а иза официалехь тIе ца чIагIдина.